Ο **Ευάγγελος (Άγγελος) Συρίγος** (Αθήνα, 6 Μαρτίου 1966) είναι Έλληνας νομικός, αναπληρωτής καθηγητής Διεθνούς Δικαίου και Εξωτερικής Πολιτικής στο Πάντειο Πανεπιστήμιο, βουλευτής της Νέας Δημοκρατίας στην Α΄ Αθηνών από τις εκλογές του 2019.

Βιογραφικά στοιχεία
-------------------

Γεννήθηκε στην Αθήνα το 1966. Αποφοίτησε το 1988 από την Νομική Σχολή του Πανεπιστημίου Αθηνών και εκπόνησε μεταπτυχιακές σπουδές στο Πανεπιστήμιο του Μπρίστολ, όπου ανακηρύχθηκε διδάκτωρ Νομικής το 1994.

Από το 2002 διδάσκει διεθνές δίκαιο και εξωτερική πολιτική με ειδίκευση στις Ελληνοτουρκικές Σχέσεις στο Τμήμα Διεθνών, Ευρωπαϊκών και Περιφερειακών Σπουδών του Παντείου Πανεπιστημίου.

Εργάστηκε ως δικηγόρος του Δικηγορικού Συλλόγου Αθηνών. Υπήρξε Επιστημονικός Συνεργάτης του Συμβουλίου της Ευρώπης για την αναθεώρηση της νομοθεσίας στο Μαυροβούνιο και στο Αζερμπαϊτζάν (1999-2002), ενώ έχει διατελέσει γενικός γραμματέας Πληθυσμού και Κοινωνικής Συνοχής στο Υπουργείο Εσωτερικών (Αύγουστος 2012-Απρίλιος 2015).

Στις εκλογές του 2019 εξελέγη βουλευτής Α' Αθηνών με τη Νέα Δημοκρατία και στις 4 Ιανουαρίου 2021 ορίστηκε υφυπουργός Παιδείας και Θρησκευμάτων, αρμόδιος για θέματα Ανώτατης Εκπαίδευσης. Οι αρμοδιότητες που του ανατέθηκαν αφορούν κυρίως στις υπηρεσιακές μεταβολές, στην εκπροσώπηση του υπουργείου Παιδείας στην Ευρωπαϊκή Ένωση και στην έκδοση κανονιστικών διαταγμάτων με άλλα συναρμόδια υπουργεία και όργανα.

### Επίθεση στο Πάντειο Πανεπιστήμιο

Στις 15 Φεβρουαρίου 2017, στην προσπάθεια του να αποτρέψει γκράφιτι σε πεζόδρομο εντός του Παντείου, δέχθηκε επίθεση από τρεις νεαρούς, η οποία οδήγησε στον τραυματισμό του. Ο πρώτος δράστης καταδικάστηκε σε έναν χρόνο φυλακής με αναστολή για επικίνδυνη σωματική βλάβη, ενώ ο δεύτερος σε 18 μήνες χωρίς αναστολή.

Επί μήνες μετά το περιστατικό ομάδες φοιτητών και αναρχικών πραγματοποιούσαν παρεμβάσεις και διέκοπταν ομιλίες και μαθήματά του. Στις 2 Οκτωβρίου 2017 τοιχοκολλήθηκαν στο κέντρο της Αθήνας και σε πανεπιστημιακές σχολές, αφίσες που είχαν τη φωτογραφία του Συρίγου με τον υβριστικό χαρακτηρισμό «φασίστας» και απειλές εναντίον του. Στην ενέργεια άνθρωποι διαφόρων πολιτικών χώρων εξέφρασαν τη συμπαράστασή τους στον Συρίγο, όπως και ο τότε Πρόεδρος της Δημοκρατίας Προκόπης Παυλόπουλος. Αργότερα, η Εισαγγελία Αθηνών παρενέβη αυτεπαγγέλτως για τη στοχοποίηση.

Κριτική
-------

Ο Συρίγος έχει σχετιστεί με την εξτρεμιστική δεξιά από πολιτικούς του αντιπάλους, καθώς συμμετείχε στο «Δίκτυο 21», μια οργάνωση με σκοπό την διάδοση των ιδεών του πατριωτισμού, με έντονο συντηρητικό, αντικομμουνιστικό και αλυτρωτικό χαρακτήρα.

Σε δήλωσή του, ως υφυπουργός Παιδείας και Θρησκευμάτων, αρμόδιος για θέματα Ανώτατης Εκπαίδευσης, υπερασπίστηκε την κατάργηση του πανεπιστημιακού ασύλου φέρνοντας ως παράδειγμα την παρουσία αστυνομικών δυνάμεων στα πανεπιστήμια κατά τη διάρκεια της στρατιωτικής δικτατορίας. Συγκεκριμένα, είχε δηλώσει: «*Να θυμίσω ότι από το 1969 είχε ιδρυθεί μέσα στα πανεπιστήμια αστυνομικό τμήμα, τουλάχιστον στις πανεπιστημιουπόλεις. Επομένως, υπήρχε αστυνομικό τμήμα μέσα στις πανεπιστημιουπόλεις*». Η δήλωση αυτή προκάλεσε αντιδράσεις από το μεγαλύτερο μέρος της αντιπολίτευσης.

Στις 14 Ιουλίου 2022 απο το βήμα της Βουλής αναφέρθηκε στην Εξέγερση του Πολυτεχνείου, μιλώντας για τη «μυθολογία που είχε και εξακολουθεί να έχει στο επίκεντρό της το Πολυτεχνείο». Για τη δήλωσή του επικρίθηκε από κόμματα της αντιπολίτευσης.

Συγγραφικό έργο
---------------

Έχει συγγράψει άρθρα και βιβλία, μεταξύ άλλων το 1998 το 'The status of the Aegean Sea according to international law', το 2006 το 'Σχέδιο Ανάν, κληρονομιές του παρελθόντος και προοπτικές του μέλλοντος', το 2015 τις 'Ελληνοτουρκικές σχέσεις' και σε συνεργασία με τον καθηγητή της Ιστορίας του Μεταπολεμικού Κόσμου του Πανεπιστημίου Αθηνών, Ευάνθη Χατζηβασιλείου, το 2019 το βιβλίο «Η Συμφωνία των Πρεσπών και το Μακεδονικό Ζήτημα» και το 2022 «Μικρασιατική Καταστροφή: 50 ερωτήματα και απαντήσεις».

Παραπομπές
----------

1. ↑  «Τμήμα Διεθνών, Ευρωπαϊκών και Περιφερειακών Σπουδών - Πάντειο Πανεπιστήμιο - syrigos el». *deps.panteion.gr*. Αρχειοθετήθηκε από το πρωτότυπο στις 6 Νοεμβρίου 2018. Ανακτήθηκε στις 11 Ιανουαρίου 2019.
2. ↑  «Αποτελέσματα εκλογών 2019: Στη Βουλή Μπογδάνος και Συρίγος». *www.news247.gr*. Ανακτήθηκε στις 10 Ιουλίου 2019.
3. ↑  «Εκλογές 2023: Ανατροπές της τελευταίας στιγμής - Συρίγος και Τραγάκης στη Βουλή, χάνει την έδρα ο Αμυράς». *Capital.gr*. 30 Ιουνίου 2023. Ανακτήθηκε στις 1 Ιουλίου 2023.
4. ↑  «Βιογραφικά Στοιχεία». *www.hellenicparliament.gr*. Ανακτήθηκε στις 27 Φεβρουαρίου 2023.
5. ↑  Συρίγος, Ευάγγελος (1993) (στα αγγλικά). *Law and diplomacy and the aegean maritime zones*. United Kingdom. University of Bristol. Faculty of Law. .
6. ↑  «Γενική Γραμματεία Νομικών και Κοινοβουλευτικών Θεμάτων | ΜΗΤΣΟΤΑΚΗ ΚΥΡΙΑΚΟΥ». *gslegal.gov.gr*. Ανακτήθηκε στις 6 Ιανουαρίου 2021.
7. ↑  «Αρμοδιότητες νέων Υφυπουργών Παιδείας - ΦΕΚ | ipaidia.gr». *iPaidia.gr*. 10 Ιανουαρίου 2021. Ανακτήθηκε στις 25 Ιανουαρίου 2021.
8. ↑  Σουλιώτης, Γιάννης. «Μία σύλληψη για τον ξυλοδαρμό του Αγγελου Συρίγου». *kathimerini.gr*. Ανακτήθηκε στις 11 Ιανουαρίου 2019.
9. ↑  «Φυλάκιση ενός έτους με αναστολή στον φοιτητή που επιτέθηκε στον Αγγελο Συρίγο, της Ιωάννας Μάνδρου | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
10. ↑  «Δεύτερη καταδίκη για τον ξυλοδαρμό Συρίγου στο Πάντειο: 18 μήνες σε φοιτητή της Φιλοσοφικής, της Ιωάννας Μάνδρου | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
11. ↑  «Θρασύτατη εισβολή σε αμφιθέατρο, του Απόστολου Λακασά | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
12. ↑  «Εισβολή αντιεξουσιαστών σε αίθουσα που δίδασκε ο Αγγελος Συρίγος | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
13. ↑  «Η ΠΟΣΔΕΠ για τις απειλές εναντίον του Καθηγητή Άγγελου Συρίγου». *esos.gr*. 5 Οκτωβρίου 2017. Αρχειοθετήθηκε από το πρωτότυπο στις 5 Ιουνίου 2019. Ανακτήθηκε στις 11 Ιανουαρίου 2019.
14. ↑  «Απαράδεκτο: Στοχοποιούν με αφίσες «αυτός είναι ο φασίστας» καθηγητή του Παντείου». *ProtoThema*. 3 Οκτωβρίου 2017. Ανακτήθηκε στις 11 Ιανουαρίου 2019.
15. ↑  «Στήριξη του Παυλόπουλου στον Συρίγο | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
16. ↑  «Παρέμβαση εισαγγελέα για τη στοχοποίηση Συρίγου, της Ιωάννας Μάνδρου | Kathimerini». *www.kathimerini.gr*. Ανακτήθηκε στις 11 Ιανουαρίου 2019.
17. ↑  «Τι είναι το «Δίκτυο 21»: Η εθνικιστική οργάνωση με την αμφιλεγόμενη δράση και τους «δεσμούς αίματος» με τον Σαμαρά». *iefimerida.gr*. Ανακτήθηκε στις 10 Μαρτίου 2021.
18. ↑  «Δίκτυο 21: Οι εθνικιστές που ήθελαν να αντιγράψουν τη Φιλική Εταιρεία». *tanea.gr*. Ανακτήθηκε στις 10 Μαρτίου 2021.
19. ↑  «Ο Άγγελος Συρίγος επικαλείται τη… Χούντα για να υπερασπιστεί την αστυνόμευση στα πανεπιστήμια». *megatv.com*. 27 Ιανουαρίου 2021.
20. ↑  ««Υπήρχε αστυνομία πανεπιστημίων επί χούντας» -Έγινε στόχος ο Συρίγος για τη φράση, τι είπε πραγματικά». *iefimerida.gr*. Ανακτήθηκε στις 10 Μαρτίου 2021.
21. ↑  «ΣΥΡΙΖΑ κατά Συρίγου: Ντροπιαστική η επίκληση πρακτικών της χούντας». *protothema.gr*. Ανακτήθηκε στις 5 Απριλίου 2021.
22. ↑  «Άγγελος Συρίγος: «Μύθος το Πολυτεχνείο»». *aftodioikisi.gr*.
23. ↑  «Ένταση στη Βουλή μετά τις δηλώσεις Συρίγου περί Πολυτεχνείου και Χούντας - Σφοδρές αντιδράσεις». *Lifo.gr*.
24. ↑  Syrigos, Angelos. *Book: The status of the Aegean Sea according to international law*.
25. ↑  «Σχέδιο Ανάν - Εκδόσεις Πατάκη». *www.patakis.gr*. Ανακτήθηκε στις 11 Ιανουαρίου 2019. [*νεκρός σύνδεσμος*]
26. ↑  «Ελληνοτουρκικές σχέσεις - Εκδόσεις Πατάκη». *www.patakis.gr*. Ανακτήθηκε στις 11 Ιανουαρίου 2019. [*νεκρός σύνδεσμος*]
27. ↑  «Ευάνθης Χατζηβασιλείου». *Βικιπαίδεια*. 2020-10-17. .
28. ↑  «ΕΚΔΟΣΕΙΣ ΠΑΤΑΚΗ». *www.patakis.gr*. Ανακτήθηκε στις 2 Μαΐου 2022.
29. ↑  «Μικρασιατική Καταστροφή: 50 ερωτήματα και απαντήσεις». *vivliopoleiopataki.gr*. Ανακτήθηκε στις 2 Μαΐου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 360149106201268491618
* **ΕΒΕ**: 51844
* **BiblioNet**: **58259**
* LCCN: n98105417
* ISNI: 0000 0000 3254 6690
* GND: 1046087207

 |

 |